*Oriģināls*

**APSTIPRINĀTS**

 Vides aizsardzības un reģionālās attīstības ministrijas (VARAM)

 iepirkuma komisijas

2018.gada 15.februārī

sēdē, protokols Nr.1

**PUBLISKĀ IEPIRKUMA**

**Būvprojekta izstrāde un autoruzraudzība VARAM administratīvās ēkas Peldu ielā 25, Rīgā atjaunošanai ar mērķi paaugstināt ēkas energoefektivitāti**

**NOLIKUMS**

IEPIRKUMA IDENTIFIKĀCIJAS NR.: VARAM 2018/1

(Saskaņā ar Publiskā iepirkuma likuma 9.pantu)

Iepirkuma CPV kods: 71221000-3 Ēku arhitektūras pakalpojumi

RĪGA, 2018

SATURS

|  |  |  |
| --- | --- | --- |
| 1. | Vispārīgā informācija | 3 |
| 2. | Informācija par iepirkuma priekšmetu | 3 |
| 3. | Piedāvājums | 4 |
| 4. | Nosacījumi pretendenta dalībai iepirkumā | 6 |
| 5. | Iesniedzamie dokumenti | 7 |
| 6. | Piedāvājuma vērtēšana un lēmuma pieņemšana | 8 |
| Pielikumi |  |  |
|  | 1.pielikums. Tehniskā specifikācija | 10 |
|  | 2.pielikums. Pieteikums dalībai iepirkumā | 17 |
|  | 3.pielikums. Speciālista apliecinājums | 20 |

1. Vispārīgā informācija
	1. Iepirkuma identifikācijas numurs

VARAM 2018/1

* 1. Pasūtītājs un kontaktpersona

Vides aizsardzības un reģionālās attīstības ministrija (VARAM)

Reģ.Nr. 90000028508

Peldu iela 25

Rīga, LV 1494

Kontaktpersona:

Sanita Melnupe

Tālrunis: +371 67026505

e-pasta adrese: sanita.melnupe@varam.gov.lv

Adrese: Peldu iela 25, Rīga, LV 1494, 5.stāvs

Kontaktpersona sniedz tikai organizatoriska satura informāciju par iepirkumu.

1. Informācija par iepirkuma priekšmetu

Būvprojekta izstrāde un autoruzraudzība VARAM administratīvās ēkas Peldu ielā 25, Rīgā atjaunošanai ar mērķi paaugstināt ēkas energoefektivitāti.

Iepirkums tiek veikts 2016. gada 9. augusta Ministru kabineta noteikumu Nr. 534 “Darbības programmas "Izaugsme un nodarbinātība" 4.2.1. specifiskā atbalsta mērķa "Veicināt energoefektivitātes paaugstināšanu valsts un dzīvojamās ēkās" 4.2.1.2. pasākuma "Veicināt energoefektivitātes paaugstināšanu valsts ēkās" pirmās projektu iesniegumu atlases kārtas īstenošanas noteikumi” ietvaros.

Iepirkuma priekšmets nav sadalīts daļās.

Ar uzvarējušo pretendentu tiks slēgti 2 (divi) līgumi:

1) līgums par būvprojekta izstrādi;

2) līgums par autoruzraudzības veikšanu, ja būvprojekts tiks realizēts.

Pakalpojumi sniedzami atbilstoši Tehniskās specifikācijas nosacījumiem (1.pielikums).

* 1. Pakalpojuma sniegšanas vieta

Pakalpojuma sniegšanas vieta ir Rīga.

* 1. Pakalpojuma sniegšanas termiņš

Pakalpojuma sniegšanas termiņš:

* 4 mēneši Projektēšanai,
* 2 mēneši Projekta saskaņošanai,
* Autoruzraudzībai (visu būvniecības laiku līdz būves pieņemšanai ekspluatācijai un pilnīgai būvdarbu pabeigšanai).
	1. **Pakalpojuma paredzamā līgumcena**

Līdz 20 000 *euro (*neieskaitot pievienotās vērtības nodokli).

Finansējums līguma izpildei tiek piešķirts darbības programmas “Izaugsme un nodarbinātība” 4.2.1. specifiskā atbalsta mērķa “Veicināt energoefektivitātes paaugstināšanu valsts un dzīvojamās ēkās” 4.2.1.2. pasākuma “Veicināt energoefektivitātes paaugstināšanu valsts ēkās” ietvaros.

* 1. **Apmaksas kārtība**
		1. maksājums 20% apmērā pēc ēkas tehniskā atzinuma (TIS) un Topogrāfijas plāna sagatavošanas;
		2. Gala norēķinu par izpildīto Pakalpojumu Pasūtītājs veic 10 (desmit) darba dienu laikā pēc vienkāršotās fasādes atjaunošanas būvniecības ieceres dokumentu apstiprināšanas būvvaldē un nodošanas - pieņemšanas akta par pieņemšanu parakstīšanas un rēķina saņemšanas;
		3. Pasūtītājs ietur 10% no Gala summas un atmaksā tos 10 (desmit) darba dienu laikā pēc pozitīva projekta dokumentācijas pārbaudes atzinuma saņemšanas no Centrālās finanšu un līgumu aģentūras (CFLA).
1. Piedāvājums
	1. Piedāvājuma iesniegšanas vieta, datums, laiks un kārtība

### Pretendenti var iesniegt tikai vienu piedāvājumu par visu iepirkuma apjomu.

* + 1. Pretendenti piedāvājumus var iesniegt līdz 2018.gada 2.martam, plkst.11.00 Peldu ielā 25, 102.telpā (kancelejā), Rīgā, LV-1494, piedāvājumus iesniedzot personīgi vai nosūtot pa pastu. Iesniegtie piedāvājumi, izņemot nolikuma 3.1.3.punktā noteikto gadījumu, ir Pasūtītāja īpašums.
		2. Piedāvājumu, kas iesniegts pēc piedāvājumu iesniegšanas termiņa beigām vai kura ārējais iepakojums nenodrošina to, lai piedāvājumā iekļautā informācija nebūtu pieejama līdz piedāvājumu atvēršanai, neizskata un atdod atpakaļ pretendentam.
		3. Pēc piedāvājumu iesniegšanas termiņa beigām pretendents nevar grozīt savu piedāvājumu.

* 1. **Piedāvājuma noformējums**

### 3.2.1. Piedāvājums jāiesniedz 2 eksemplāros (1 oriģināls un 1 kopija) aizlīmētā ārējā iepakojumā, uz kura jānorāda:

* Pasūtītāja nosaukums, reģistrācijas numurs un adrese;
* Pretendenta nosaukums, reģistrācijas numurs, adrese;
* Atzīme “**Būvprojekta izstrāde un autoruzraudzība VARAM administratīvās ēkas Peldu ielā 25, Rīgā atjaunošanai ar mērķi paaugstināt ēkas energoefektivitāti**”. Identifikācijas Nr.VARAM 2018/1. Neatvērt līdz 2018.gada 2. martam, plkst.11.00”.
	+ 1. Piedāvājumā iekļautajiem dokumentiem jābūt skaidri salasāmiem. Piedāvājumā iekļautajos dokumentos nedrīkst būt dzēsumi, aizkrāsojumi, neatrunāti labojumi, svītrojumi vai papildinājumi. Kļūdainos ierakstus pārsvītro un labojumus atrunā ar ierakstu „Labotam ticēt”, apliecinot šo ierakstu ar labojumu veikušās personas personisko parakstu, kā arī norādot personiskā paraksta atšifrējumu (vārda iniciāli un uzvārdu vai vārdu un uzvārdu) un labojuma datumu.

### Piedāvājumam jābūt cauršūtam tā, lai nebūtu iespējams nomainīt lapas, nesabojājot cauršuvuma nostiprinājumu. Uz pēdējās lapas aizmugures cauršūšanai izmantojamo auklu jānostiprina ar pārlīmētu lapu, uz kuras norādīts cauršūto lapu skaits, ko ar savu parakstu apliecina piedāvājumu parakstīt pilnvarotā amatpersona.

### Piedāvājums jāsagatavo latviešu valodā. Dokumenti var tikt iesniegti citā valodā, ja tiem ir pievienots pretendenta apliecināts tulkojums latviešu vai angļu valodā. Par kaitējumu, kas radies dokumenta tulkojuma nepareizības dēļ, pretendents atbild normatīvajos tiesību aktos noteiktajā kārtībā.

Pretendenta tulkojuma apliecinājums ietver:

* Norādi „TULKOJUMS PAREIZS”;
* Piedāvājumu parakstīt pilnvarotās amatpersonas pilnu amata nosaukumu, parakstu un paraksta atšifrējumu;
* Apliecinājuma vietas nosaukumu un datumu.

### Ja pretendents iesniedz dokumentu kopijas, pretendentam tās jāapliecina.

Pretendenta kopijas apliecinājums ietver:

* Norādi „KOPIJA PAREIZA”;
* Piedāvājumu parakstīt pilnvarotās amatpersonas pilnu amata nosaukumu, parakstu un paraksta atšifrējumu;
* Apliecinājuma vietas nosaukumu un datumu.
	+ 1. Pretendents piedāvājumu var iesniegt kā elektronisku dokumentu 1 eksemplārā, kas jāparaksta ar drošu elektronisko parakstu, ievērojot attiecīgos normatīvos aktus par elektronisko dokumentu noformēšanu. Piedāvājumā ietvertie dokumenti jāparaksta kopā kā viena datne. Piedāvājums jāieraksta elektroniski kopnes USB saskarnes atmiņas ierīcē (*USB flash* atmiņa), kuru var pievienojot datora *USB* portam un nolasīt ar *MS Office* *2003* (vai vēlāku programmatūras versiju) rīkiem lasāmā formātā. Elektroniskā formā noformētu piedāvājumu, kas ievietots slēgtā aploksnē, var iesniegt personīgi vai nosūtot pa pastu.
		2. Pretendents sedz visas izmaksas, kas saistītas ar piedāvājuma sagatavošanu un iesniegšanu.
1. Nosacījumi pretendenta dalībai iepirkumā
	1. Prasības attiecībā uz pretendenta atbilstību profesionālās darbības veikšanai

* + 1. Pretendents, tai skaitā personālsabiedrība un visi personālsabiedrības biedri (ja piedāvājumu iesniedz personālsabiedrība) vai visi personu apvienības dalībnieki (ja piedāvājumu iesniedz personu apvienība), kā arī apakšuzņēmēji (ja pretendents Pakalpojuma sniegšanai plāno piesaistīt apakšuzņēmējus), normatīvajos tiesību aktos noteiktajos gadījumos ir reģistrēti komercreģistrā vai līdzvērtīgā reģistrā Latvijā vai ārvalstīs, ja attiecīgās valsts normatīvie akti to paredz.
		2. Pretendents, tai skaitā personālsabiedrība un visi personālsabiedrības biedri (ja piedāvājumu iesniedz personālsabiedrība) vai visi personu apvienības dalībnieki (ja piedāvājumu iesniedz personu apvienība), kā arī apakšuzņēmēji (ja pretendents Pakalpojuma sniegšanai plāno piesaistīt apakšuzņēmējus) Tehniskajās specifikācijās noteikto uzdevumu un prasību izpildei ir atbilstoši reģistrēts (ja konkrēto darbu veikšanai ir nepieciešama šāda reģistrācija atbilstoši normatīvo aktu prasībām) Latvijas Republikas Būvkomersantu reģistrā vai, ja pretendents nav reģistrēts Latvijas Republikas Būvkomersantu reģistrā, tam jābūt reģistrētam Latvijas Republikas Būvkomersantu reģistrā uz līguma noslēgšanas brīdi, ja pretendents atzīts par Iepirkuma uzvarētāju.
		3. Nav pasludināts pretendenta maksātnespējas process (izņemot gadījumu, kad maksātnespējas procesā tiek piemērots uz parādnieka maksātspējas atjaunošanu vērsts pasākumu kopums), apturēta pretendenta saimnieciskā darbība vai pretendents tiek likvidēts.
		4. Pretendentam Latvijā vai valstī, kurā tas reģistrēts vai kurā atrodas tā pastāvīgā dzīvesvieta, nav nodokļu parādi, tajā skaitā valsts sociālās apdrošināšanas obligāto iemaksu parādi, kas kopsummā kādā no valstīm pārsniedz 150 *euro,* uz piedāvājuma iesniegšanas termiņa pēdējo dienu vai dienu, kad pieņemts lēmums par iespējamu iepirkuma līguma slēgšanas tiesību piešķiršanu. Attiecībā uz Latvijā reģistrētiem un pastāvīgi dzīvojošiem pretendentiem pasūtītājs ņem vērā informāciju, kas ievietota Ministru kabineta noteiktajā informācijas sistēmā Valsts ieņēmumu dienesta publiskās nodokļu parādnieku datubāzes un Nekustamā īpašuma nodokļa administrēšanas sistēmas pēdējās datu aktualizācijas datumā.
		5. Nolikuma 4.1.3. un 4.1.4.apakšpunkta nosacījumi attiecas uz pretendentu, pretendenta norādīto personu, uz kuras iespējām pretendents balstās, lai apliecinātu, ka tā kvalifikācija atbilst šajā nolikumā noteiktajām prasībām, kā arī uz personālsabiedrības biedru, ja pretendents ir personālsabiedrība.
		6. Pretendentam savā piedāvājumā jāiekļauj informācija par to, vai pretendenta uzņēmums vai tā piesaistītā apakšuzņēmēja uzņēmums atbilst mazā vai vidējā uzņēmuma statusam.
	1. Prasības attiecībā uz pretendenta tehniskajām un profesionālajām spējām
		1. Pretendentam iepriekšējo 3 (trīs) gadu laikā ir pieredze vismaz 2 (divu) līdzvērtīgu būvprojektu izstrādē un autoruzraudzības nodrošināšanā. Par līdzvērtīgu[[1]](#footnote-1) līgumu tiks uzskatīts tāds līgums, kur:
			1. katra līguma ietvaros projektēti ēkas (vismaz 2000 m² apjomā) energoefektivitātes paaugstināšanas būvdarbi, tai skaitā, ēku inžiniersistēmu renovācijas darbi, kā arī nodrošināta autoruzraudzība;
		2. Pakalpojuma sniegšanai pretendents var nodrošināt šādus kvalificētus speciālistus:
			1. sertificēts arhitekts;
			2. sertificēts būvinženieris;
			3. būvprojektu ekonomisko daļu, apjomu un tāmju sastādīšanas speciālists.
		3. Pretendents drīkst piedāvāt vienu speciālistu vairākām pozīcijām, ja tas atbilst vienlaikus vairākiem speciālistiem izvirzītajām prasībām

5. Iesniedzamie dokumenti

* 1. Pretendenta pieteikums dalībai iepirkumā atbilstoši Pieteikuma dalībai iepirkumā veidnei (nolikuma 2.pielikums), t.sk., pretendenta pieredzes apraksts, ekspertu saraksts, tehniskais piedāvājums un finanšu piedāvājums. Pieteikums jāiesniedz kopā ar šī nolikuma 5.2., 5.3., 5.4. un 5.5. apakšpunktā minētajiem dokumentiem, pievienojot satura rādītāju. Ja piedāvājumu iesniedz personu grupa, pieteikums dalībai iepirkumā jāparaksta visām personām, kas ietilpst personu grupā. Pieteikumam pievieno dokumentu, kas apliecina pārstāvja tiesības parakstīt pieteikumu pretendenta (personu grupā ietilpstošās personas) vārdā.
	2. Par Latvijas Republikā reģistrēto Pretendentu reģistrāciju atbilstoši normatīvo aktu prasībām (ja normatīvie akti to paredz), iepirkuma komisija pārbaudīs publiski pieejamās datubāzēs vai attiecīgajā reģistra iestādē. Pretendentam, kas nav reģistrēts Latvijas Republikas Komercreģistrā, jāiesniedz dokuments, kas apliecina reģistrāciju kompetentas valsts institūcijas reģistrā. Ārvalstīs reģistrētam Pretendentam jāiesniedz kompetentas attiecīgās valsts institūcijas izsniegts dokuments, kas apliecina, ka Pretendents ir reģistrēts atbilstoši tās valsts normatīvo aktu prasībām.
	3. Lai apliecinātu Noteikumu 4.1.2. punktā noteikto - Būvkomersanta reģistrācijas faktu Iepirkumu komisija pārbauda būvniecības informācijas sistēmas datu bāzē. Pretendentam, kas nav reģistrēts Latvijas Republikas Būvkomersantu reģistrā jāiesniedz apliecinājums, ka gadījumā, ja tas tiks atzīts par uzvarētāju, tas 10 (desmit) darba dienu laikā no dienas, kad stājies spēkā iepirkuma komisijas lēmums par līguma slēgšanas tiesību piešķiršanu, pretendents reģistrēsies Latvijas Republikas Būvkomersantu reģistrā.
	4. Pretendenta piedāvāto speciālistu apliecinājums par piekrišanu piedalīties iepērkamā Pakalpojuma sniegšanā gadījumā, ja tiks pieņemts lēmums slēgt līgumu ar pretendentu, kā arī apliecinājums par pieejamību līguma darbības laikā (atbilstoši Nolikuma 3.pielikumam).
	5. Vismaz divas atsauksmes, kas apliecina, ka pretendentam ir Nolikuma 4.2.1. apakšpunktā norādītā pieredze (izvērtējumiem jābūt pabeigtiem un līgumiem izpildītiem atbilstoši nosacījumiem).
1. Piedāvājumu vērtēšana un lēmuma pieņemšana
	1. Iesniegto piedāvājumu vērtēšana notiek saskaņā ar šajā Nolikumā izvirzītajām prasībām un Publisko iepirkumu likumu.
	2. Iepirkuma komisija:
		1. Pārbaudīs piedāvājuma atbilstību šī Nolikuma 3.2., 4. un 5. punktā norādītajām prasībām. Par atbilstošiem tiks uzstatīti tikai tie piedāvājumi, kuri atbilst visām norādītajām prasībām.
		2. Pārbaudīs tehniskā piedāvājuma atbilstību Tehniskajā specifikācijā noteiktajām prasībām.
		3. Pārbaudīs, vai finanšu piedāvājumā nav aritmētisku kļūdu. Ja tiek konstatētas šādas kļūdas, iepirkuma komisija tās izlabos. Vērtējot finanšu piedāvājumus, iepirkuma komisija ņems vērā tās veiktos labojumus.
		4. No piedāvājumiem, kas atbilst visām šajā Nolikumā izvirzītajām prasībām, izvēlēsies saimnieciski visizdevīgāko piedāvājumu.
		5. Saimnieciski visizdevīgāko piedāvājumu izvērtē pēc šādiem kritērijiem:

|  |  |  |
| --- | --- | --- |
| Nr. | Vērtēšanas kritērijs | Maksimālais punktu skaits  |
| 1. | **A** – Līgumcena (kopējās būvprojekta izstrādes un autoruzraudzības izmaksas bez PVN) | 80 |
| 2. | **B** – Zaļā publiskā iepirkuma un energoefektivitātes principu izmantošana būvprojekta risinājumos[[2]](#footnote-2) | 20 |
| Kopā | 100 |

1.kritērija vērtēšana – pretendentam, kurš piedāvājis viszemāko pakalpojuma cenu, tiks piešķirts maksimālais punktu skaits (80), bet pārējiem pretendentiem piešķiramo punktu skaits tiks aprēķināts pēc šādas formulas:

A = zemākā piedāvātā cena **/** piedāvātā cena piedāvājumā, kuram aprēķina punktus, reizinot maksimālo punktu skaitu par 1.kritēriju (80).

2.kritērija vērtēšana:

B = Zaļā publiskā iepirkuma un energoefektivitātes principu izmantošana būvprojekta risinājumos:

* Pretendents iesniedzis aprakstu, kurā vispārīgi norādīta zaļā publiskā iepirkuma un energoefektivitātes principu izmantošana būvprojekta risinājumos – **5 (*pieci*) punkti**.
* Pretendents iesniedzis aprakstu, kurā norādīti atsevišķi konkrēti risinājumi zaļā publiskā iepirkuma un energoefektivitātes principu ieviešanai būvprojekta risinājumos – **10 (*desmit*) punkti**.
* Pretendents iesniedzis aprakstu, kurā precīzi un detalizēti norādīti risinājumi, kas nodrošina zaļā publiskā iepirkuma un energoefektivitātes principu ievērošanu būvprojekta izstrādē – **20 (*divdesmit*) punkti**.

Katrs komisijas loceklis individuāli vērtē piedāvājumu pēc katra kritērija.

Aprēķinot katram piedāvājumam piešķiramo punktu skaitu atbilstoši kritērijiem, katrā gadījumā punktu skaitu matemātiski noapaļo līdz divām zīmēm aiz komata.

Par saimnieciski visizdevīgāko piedāvājumu atzīst to piedāvājumu, kurš ieguvis vislielāko punktu skaitu, rēķinot to kā vidējo aritmētisko punktu skaitu no visu komisijas locekļu piešķirto vērtējumu kopsummas.

* + 1. Pirms lēmuma pieņemšanas par pretendentu, kuram būtu piešķiramas līguma slēgšanas tiesības, komisija saskaņā ar PIL 9. panta noteikto kārtību pārbaudīs, vai uz pretendentu un uz pretendenta norādīto personu, uz kuras iespējām pretendents balstās, lai apliecinātu, ka tā kvalifikācija atbilst nolikumā noteiktajām prasībām, kā arī uz personālsabiedrības biedru, ja pretendents ir personālsabiedrība, neattiecas PIL 9. panta astotās daļas 1., 2. vai 4.punktā (un šī nolikuma 4.1.3. un 4.1.4.apakšpunktā) minētie izslēgšanas nosacījumi. Ja, veicot pārbaudi, iepirkuma komisija konstatēs nodokļu parādus, tajā skaitā valsts sociālās apdrošināšanas obligāto iemaksu parādus, kas kopsummā pārsniedz 150 euro, tad tā rīkosies saskaņā ar PIL 9. panta desmito daļu. Iepirkuma komisija attiecībā uz ārvalstīs reģistrētu pretendentu vai pretendentu, kuru pastāvīgā dzīvesvieta ir ārvalstīs, rīkosies saskaņā ar PIL 9. panta divpadsmito daļu.

## Gadījumā, ja vismaz divu piedāvājumu novērtējums ir vienāds, izšķirošais piedāvājuma izvēles kritērijs ir lielāka vidējā sociālā nodokļa iemaksa valsts budžetā par pretendenta darbinieku 2017.gadā.

## Ja iepirkumam nav iesniegti piedāvājumi vai piedāvājumi neatbilst Nolikuma prasībām, komisija pieņem lēmumu izbeigt iepirkumu, neizvēloties nevienu piedāvājumu.

**Nolikuma 1. pielikums**

**TEHNISKĀ SPECIFIKĀCIJA**

Iepirkuma mērķis: VARAM administratīvajai ēkai Peldu ielā 25, Rīgā paaugstināt energoefektivitāti, atjaunojot ēkas fasādi (t.sk. logu nomaiņa), atjaunot apkures, ventilācijas sistēmu un citi darbi saskaņā ar energoaudita pārskatu.

|  |  |  |
| --- | --- | --- |
| **1** | **2** | **3** |
| 1 | Projektējamā objekta nosaukums, adrese | **Vides aizsardzības un reģionālās attīstības ministrijas administratīvā ēka** **Peldu iela 25, Rīga, LV-1494.** |
| 2 | Pasūtītāja organizācijas nosaukums, tālrunis | **Vides aizsardzības un reģionālās attīstības ministrija** Kontaktpersona: Jānis Vītols, tālr. +371 2 9487760,  |
| 3 | Būvniecības veids | Vienkāršota fasādes atjaunošana/ telpu vienkāršota atjaunošana |
| 4 | Projektēšanas stadijas | Atbilstoši MK noteikumu 02.09.2014 Nr.529 “Ēku būvnoteikumi” 2.4. daļai  |
| 5 | Vispārīgā informācija | Telpu funkcijas netiek mainītas.Ēkas fasādes sienu siltināšana veidojot ventilējamo fasādi.Ēkas Pažobeles grīdas siltināšana ar beramo siltumizolācijas materiālu piektā stāva līmenī saskaņā ar energoaudita pārskatu.Ēkas nokalpojušo PVC logu nomaiņa ar divu vai trīs stiklu paketes logiem ņemot vērā energoaudita pārskatā norādīto.Apkures sistēmas rekonstrukcija saskaņā ar energoaudita pārskatu.Projektēšanas gaitā kopīgi ar pasūtītāju izvērtēt paredzētos darbu apjomus. Ja projekta laikā būs nepieciešama būvprojekta ekspertīze, to nodrošina Pasūtītājs. |
| 6 | Projektēšanas uzdevuma apraksts | Būvprojekta izstrādes mērķis ir ēkas atjaunošana un energoefektivitātes paaugstināšana atbilstoši 2016. gada 9. augusta Ministru kabineta noteikumi Nr. 534 Darbības programmas "Izaugsme un nodarbinātība" 4.2.1. specifiskā atbalsta mērķa "Veicināt energoefektivitātes paaugstināšanu valsts un dzīvojamās ēkās" 4.2.1.2. pasākuma "Veicināt energoefektivitātes paaugstināšanu valsts ēkās" **īstenošanas noteikumi” prasībām.**Projektēšanas gaitā izvērtēt esošo inženierkomunikāciju tehnisko stāvokli un paredzēt nepieciešamos atjaunošanas darbus, ja tīklu tehniskais stāvoklis neatbilst būvnormatīvos noteiktajām prasībām.Projekta ietvaros nodrošināt atjaunojamo norobežojošo konstrukciju siltumtehnisko un ugunsdrošības parametru atbilstību normatīvo aktu prasībām un energoaudita pārskatā norādītiem pasākumiem un sasniedzamiem energoefektivitātes rādītājiem, projektam pievienot atjaunojamo norobežojošo konstrukciju energoefektivitātes aprēķinus. |
| 7 | Pielikumi | 1. Ēkas kadastrālās uzmērīšanas lietas kopija;
2. Energoaudita pārskats.
 |
| 8 | Projekta dokumentācijas saturs un forma | Projekta dokumentāciju izstrādāt atbilstoši 19.08.2014 MK noteikumu Nr.500”Vispārīgie būvnoteikumi” un MK noteikumu 02.09.2014 Nr.529 “Ēku būvnoteikumi” prasībām. Tajā iekļaut  **Ekonomikas daļu:*** 1. Materiālu un izstrādājumu kopsavilkumu;
	2. Būvdarbu apjomu sarakstu (konsolidētus);
	3. Izmaksu aprēķinu (noformējot atbilstoši 30.06.2015 MK noteikumu Nr.330 „Noteikumi par Latvijas būvnormatīvu LBN 501-06 „Būvizmaksu noteikšanas kārtība” prasībām).

Projekta dokumentācijai jāatbilst būvniecību regulējošo normatīvo aktu prasībām.Projekta dokumentācija jāizstrādā 4 (četros) eksemplāros, no tiem 2 (diviem) eksemplāriem ir pievienojams datu nesējs, kurā elektroniskā formā ir viss sējuma saturs. Visu projekta sējumu saglabāt PDF formātā. Ekonomiskās daļas tabulu dokumentiem jābūt pievienotām arī XLS formāta failā.Nosakot būvizmaksas, ievēro 2016. gada 9. augusta Ministru kabineta noteikumi Nr. 534 Darbības programmas "Izaugsme un nodarbinātība" 4.2.1. specifiskā atbalsta mērķa "Veicināt energoefektivitātes paaugstināšanu valsts un dzīvojamās ēkās" 4.2.1.2. pasākuma "Veicināt energoefektivitātes paaugstināšanu valsts ēkās" īstenošanas noteikumi” prasības, kā arī kopējo finansējumu būvprojekta realizēšanai ne vairāk kā EUR 550 000 (kopā ar PVN). |
| 9 | Nepieciešamie tehniskie noteikumi | Saskaņā ar būvniecību regulējošo normatīvo aktu prasībām. |
| 10 | Saskaņojumi un akcepts būvniecības iecerei | Projekta dokumentācija un Apliecinājuma karte, pirms iesniegšanas Būvvaldē, jāsaskaņo ar Pasūtītāju. Projektētājam jāsaskaņo projekta dokumentācija Latvijas likumdošanā paredzētajā kārtībā un ar tām institūcijām un inženiertehniskajiem dienestiem, kuri izdevuši tehniskos noteikumus vai kuru tīklus paredzēts šķērsot, pārvietot vai plānoti būvdarbi to aizsargjoslās. Izpildītājam nodot Pasūtītājam pilnu projekta dokumentāciju ekspertīzes veikšanai (ja attieksies). Pēc visu nepieciešamo saskaņojumu saņemšanas un pozitīva būvprojekta ekspertīzes atzinuma saņemšanas tehnisko projektu iesniegt Rīgas pilsētas būvvaldē akceptēšanai (ja attieksies). |
| 11 | Autoruzraudzība | 1. Autoruzraudzība veicama visā būvniecības procesa laikā saskaņā ar normatīvo aktu prasībām un noslēgto līgumu. Būvniecības procesa laikā jāgarantē autoruzrauga darbs būvobjektā ne retāk kā vienu reizi nedēļā. Autoruzraudzības laikā autoruzraudzības kārtībā bez papildus samaksas novēršamas konstatētās projekta dokumentācijas nepilnības un kļūdas un izstrādājami nepieciešamie papildus rasējumi. 2. VARAM patur tiesības tehniskās dokumentācijas izstrādes laikā pieprasīt veikt izmaiņas tehniskās dokumentācijas risinājumos ietverto apdares materiālu krāsu toņos vai tekstūrā.3. Autoruzraudzības līgums tiks noslēgts pēc iepirkuma procedūras veikšanas būvuzņēmēja izvēlei un būvdarbu līguma noslēgšanas.4. Veicot autoruzraudzību ņemt vērā Ministru kabineta noteikumus 2014. gada 19. septembra noteikumus Nr. 500 “Vispārīgie būvnoteikumi” un noslēgto līgumu par autoruzraudzību. 5. Autoruzraudzības līguma summā jābūt ietvertām visām izmaksām, kas nepieciešamas autoruzraudzības veikšanai visā būvdarbu veikšanas laikā, un tā netiks palielināta, ja tiks pagarināts būvdarbu veikšanas termiņš.6. Par būvprojektā paredzēto būvdarbu uzsākšanu Pasūtītājs rakstiski paziņo Projektētājam vismaz 5 (piecas) darba dienas pirms būvdarbu uzsākšanas. Projektētājs apņemas veikt autoruzraudzību no būvprojektā paredzēto būvdarbu uzsākšanas dienas līdz objekta pieņemšanai ekspluatācijā un būvdarbu pilnīgai pabeigšanai, ko apliecina attiecīgs starp pasūtītāju un būvdarbu veicēju parakstīts akts. |

Tehniskajā projektā jāparedz sekojošus būvdarbus:

|  |
| --- |
| **I Pārsegumi** |
| 1. [x]  Pagraba pārseguma siltināšana saskaņā ar EAP, (2.stāva grīdas, pagraba pārseguma un 1. stāva pārsegums siltināšana ar siltumizolācijas materiālu (λD≤0,036 W/(mK)) 100mm biezumā.
 |
| [x]  Pažobeles grīdas siltināšana ar beramo siltumizolācijas materiālu λD≤0,039 W/(mK) 300mm biezumā. (5.stāva pažobeles) saskaņā ar EAP  |
| 1. **II Ārsienas**
 |
| 1. [x]  Gala siltināšana saskaņā ar EAP (Ārsienas (kas robežojās ar blakus ēku) siltināšana ar beramo siltumizolācijas materiālu. Pieberot starp ēkām esošo tukšo zonu (λD≤0,039 W/(mK)) 150-300mm biezumā, vai cik tehniski iespējams. Jānodrošina lai siltinājums pasargāts no nokrišņiem.Izveidojot papildus jumta pārkari.
2. [x]  Fasādes sienu siltināšana saskaņā ar EAP (Ārsienu siltināšana ar siltumizolācijas materiālu (λD≤0,038 W/(mK)) 150mm biezumā.
3. [x]  Logu un durvju ailu siltināšana pa perimetru
 |
| [x]  Cokola siltināšana saskaņā ar EAP ( Pamatu siltināšana ar putupolistirolu (XPS vai EPS150) 100mm biezumā (λD≤0,036W/(mK)) [x]  Pamatu zem grunts siltināšana saskaņā ar EAP |
| **III Logi, durvis, ailes** |
| [x]  Veco jumta logu nomaiņa 5.stāvā pret jauniem (Uw≤0,85W/m2K), **Darbi: Logu demontāža, jaunu logu montāža, aiļu apdare, špaktelēšana, gruntēšana un krāsošana** [x]  Nokalpojušo PVC logu nomaiņa uz jauniem A klases PVC logiem ar Uw≤ 1 W/m2K. **Darbi: Logu demontāža, jaunu logu montāža, aiļu apdare, špaktelēšana, gruntēšana un krāsošana. Apdare pabeigta, tai skaitā palodzes paplatinājums vai nomaiņa.**  |
| **IV Ventilācijas sistēmas** |
| [x]  Veikt ventilācijas projekta izstrādi pēc iespējas maksimāli izmantojot esošās inženierkomunikācijas[x]  Apsekot esošo ventilācijas sistēmu, veikt ventilācijas sistēmas projektu izstrādi maksimāli izmantojot un saglabājot esošo ventilācijas sistēmu.[x]  Ventilācijas sistēmai jāparesz atsevišķi pievadi nosūcei un pieplūdei Kafejnīcai kura atrodas pagraba stāvā. [x]  Izmantot esošo ventilācijas iekārtu un rekuperātorus, nomainot to ventilātorus, rekuperātorus, vārstus, motorus, automātiku, filtrus, papildināt ar ūdens kalorīferiem piesildīšanai.[x]  Apvienot esošās ventilācijas sistēmas.  |
| **V Apkures sistēma** |
| [x]  Veikt apkures un siltummezgla projekta izstrādi pēc iespējas maksimāli izmantojot esošās inženierkomunikācijas[x]  Veikt esošā siltummezgla uzlabojumus, jāpārbauda siltummaiņu, sūkņu, automātikas darbības uzlabošanas nepieciešamība, veikt projekta skaņošanu ar AS Rīgas siltums.[x]  Projektēt ēkas mansarda stāva apkures sistēmu.[x]  Esošai apkures sistēmai jāatjauno siltumizolācija, termostata vārsti, nepieciešamības gadījumā papildināt vai mainīt esošos sildķermeņus.[x]  Sistēmas skalošana, balansēšana |
| **VI Lietusūdens kanalizācija** |
| [x]  Lietusūdens noteku atjaunošana pie fasādes |
| **VII Elektroinstalācijas** |
| [x]  Zibensaizsardzības sistēmas atjaunošana (sakārtošana un nostiprināšana)[x]  Zibensaizsardzības sistēmas ierīkošana (ja nav) |
| **VIII Citi darbi** |
| [x]  Mājas numurzīmes apgaismojuma atjaunošana[x]  Apmales atjaunošana pa mājas perimetru[x]  Ieejas mezglu jumtiņu remonts[x]  Ieejas mezglu jumtiņu seguma nomaiņa[x]  Aktivitāte vides pieejamības pasākumam – slīpās iebrauktuves pie galvenās ieejas renovācija, tai skaitā, reljefa virsmas izveide uzbrauktuvei, kontrastējošs krāsojums pie līmeņu un virsmu maiņas, aizsargmargu izveide, automātiski veramas durvis un fiksējoši durvju mehānismi |

**Būvprojekta sastāvs (detalizēti)**

|  |
| --- |
| **[x]  Energoaudits un pārskats** |
| Saskaņā ar Ministru kabineta 2013. gada 9. jūlija noteikumu Nr. 383 "[Noteikumi par ēku energosertifikāciju](http://likumi.lv/ta/id/258322-noteikumi-par-eku-energosertifikaciju)" [1. pielikumu](http://likumi.lv/ta/id/258322-noteikumi-par-eku-energosertifikaciju#piel1) "Ēkas energosertifikāts" ar pielikumiem – **IR IZSTRĀDĀTS CENĀ NAV JĀPAREDZ!** |
| **[x]  Tehniskās apsekošanas atzinums**  |
| Saskaņā ar Ministru kabineta 2015. gada 30. jūnija noteikumiem Nr. 337 "[Noteikumi par Latvijas būvnormatīvu LBN 405-15 "Būvju tehniskā apsekošana"](http://likumi.lv/ta/id/275010-noteikumi-par-latvijas-buvnormativu-lbn-405-15-buvju-tehniska-apsekosana-) – minimālās prasības.Pievērst lielāku uzmanību ēkas pamatiem, nesošajām sienām, jumta konstrukcijai, apkures sistēmai. Fotogrāfijas numurēt un konstatētos defektus atzīmēt ēkas plānā. Apsekojumā iekļaujamas un apsekojamas visas sadaļas. |
| [x]  **Inženiertīklu izvietojuma plāns vai topogrāfija** |
| Sniedz pārskatu par visiem ēkā esošiem inženiertīkliem, zibensaizsardzības rakšanas gadījumā 3m ap ēku |
| **[x]  Būvprojekts vai ēkas fasādes apliecinājuma karte** |
| Tajā skaitā darba organizācijas projekts saskaņā ar II un III grupas ēku atjaunošanas vai vienkāršotās atjaunošanas nosacījumiem atbilstoši Ministru kabineta 2014. gada 2. septembra noteikumiem Nr. 529 "[Ēku būvnoteikumi](http://likumi.lv/ta/id/269164-eku-buvnoteikumi)” |
| **I Vispārīgā daļa** |
|  | Būvprojektēšanas uzsākšanai nepieciešamie dokumemnti un materiāli | Būves vai telpu grupas aktuālās tehniskās inventarizācijas lietas kopija (kadastrālā uzmērīšanas lieta);Īpašuma tiesības apliecinoša dokumenta kopija.Inženiertīklu piesaistes shēma vai topogrāfija |
|  | Skaidrojošais apraksts | Paskaidrojuma rakstā iekļautas visas būvprojekta daļas un sadaļas. |
| **II Arhitektūras daļa (AR)** |
|  | Stāvu plāni | Izstrādāt stāvu plānus visiem ēkas stāviem. Stāvu plānus izstrādāt līdz horizontālā griezuma detalizācijas pakāpei. Bēniņu telpas plānā paredzēt pārvietošanās laipu, bēniņu lūku ventilācijas skursteņu piekļuvei. |
|  | Jumta plāns | Atspoguļot komunikāciju stiprinājumu vietas, antenu izvietošanas platformas. Ja attiecināms. |
|  | Fasādes | Fasādes ēkai izstrādāt visām 4 ārējām sienām |
|  | Ēkas fasādes krāsu pase | 2 varianti |
|  | Griezumi | Griezumus ēkai izstrādāt vertikālā virzienā. Griezumam jābūt ēkas platumā un garumā. |
|  | Mezgli | Mezglus izstrādāt ēkas konstruktīviem elementiem no griezuma ēkas platumā (un ne tikai): [x]  Pažobeles grīdas siltināšana ar beramo siltumizolācijas materiālu (papildus attēlojot PAŽOBELES pārvietošanās laipu konstrukciju)[x]  jumta logu iestrādes mezgls[x]  siltumizolācijas materiāla un logu savienujuma vietas[x]  ārējās sienas daļai[x]  ārsienas ārējais stūris[x]  logu pieslēgumiem sienā esošs PVC logs[x]  siltumizolācijas pieslēgums pārkarei, jumta savienojums[x]  kondicionieru iznešana ārpus siltumizolācijas slāņa[x]  ventilācijas restu iestrādes mezgls 5 stāva kīmenī[x]  siltumizolācijas pieslēguma mezgls verandai[x]  Ugunsdzēsības trepju pieslēguma mezgls[x]  4.stāva Konferenču zāles logu, pārkares pieslēguma mezgls[x]  siltumizolācijas izbūve ap gāzes vadu, ja attiecināms[x]  siltumizolācijas izbūve ap elektrības sadales skapi, ja attiecināms[x]  ieejas, vējtvera, telpas ieejas durvju pieslēgumiem (mezglus izstrādāt visiem durvju tipu variantiem)[x]  cokola un pamatu daļai[x]  gaismas aka[x]  pagraba telpu logu pieslēgumiem sienā[x]  pagraba pārseguma daļa[x]  karoga kāta turētājs[x]  telekomunikāciju kabeļu iestrādāšana |
|  | Logu un durvju specifikācija | Norādot maināmo un nemaināmo logu skaitu un fasāžu plānos atzīmē maināmos logus un to tipus atbilstoši specifikācijai (logu vēršanās virzieni un siltuma noturības vērtības) |
|  | Būvizstrādājumu un būvmateriālu specifikācijas | Detalizēts darbu apraksts pa darbu veidiem, sadalīts lokālās tāmēs |
| **III Būvkonstrukciju sadaļa** |
| [x]  konstrukciju savilkšana, ja attiecināms |
| **IV Būvdarbu organizācijas daļa - Darbu organizēšanas projekts (DOP)** |
|  | Būvdarbu ģenerālplāns | Minimālais saturs noteikts 19.08.2014. MK noteikumu Nr.500 “Vispārīgie būvnoteikumi”. |
|  | Darba aizsardzības plāns | Minimālais saturs noteikts 19.08.2014. MK noteikumu Nr.500 “Vispārīgie būvnoteikumi”. |
|  | Paskaidrojuma raksts | Minimālais saturs noteikts 19.08.2014. MK noteikumu Nr.500 “Vispārīgie būvnoteikumi”.Paskaidrojuma rakstā vēlams pievērst uzmanību pasākumiem, darbiem un to izpildes secībai, lai nepārtrauktu būves pamatfunkciju. Paskaidrojuma rakstā aprakstīt detalizētu darba veikšanas tehnoloģiju. Paskaidrojuma rakstā noteikt darba veikšanas projekta sastāvu. |
| [x]  **Apkures sistēmas atjaunošana** |
| Projekts izstrādāts saskaņā ar [16.09.2014.gada MK noteikumiem Nr.551 “Ostu hidrotehnisko, siltumenerģijas, gāzes un citu, atsevišķi neklasificētu, inženierbūvju būvnoteikumi”](http://likumi.lv/doc.php?id=269166) vai iekļauts Būvprojektā. |
|  | Stāvu plāni ar inženiertīklu izvietojumu | Stāvu plānus izstrādāt pagraba telpai, 1.stāvam, 2.stāvam, pēdējam dzīvojamam stāvam, bēniņu telpai.Stāvu plānos paredzēt esošo (paliekošo) un projektējamo inženiertīklu (apkure, vēdināšana un gaisa kondicionēšana) un to iekārtu izvietojumu. |
|  | Inženiertīklu aksonometriskās shēmas | Aksonometriskajās shēmās paredzēt projektējamos inženiertīklus (apkure, vēdināšana) un to iekārtas. |
|  | Aprēķini  | Pievienot būvprojektam pēc nepieciešamības |
|  | Būvizstrādājumu un būvmateriālu specifikācijas |  |
| [x]  **Zibensaizsardzība** |
| **Zibensaizsardzība – LBN 008 – 14 “Inženiertīklu izvietojums”, MK noteikumi Nr.238 “Ugunsdrošības noteikumi”, LBN 201 – 15 “Būvju ugunsdrošība”** |
|  | Vispārīgie rādītāji |  |
|  | Zibens aizsardzības zemējumu kontūra plāns | Citu tīklu šķērsojumu vietas atzīmēt tīklu turētāju un vajadzības gadījumā paredzēt aizsargcaurules |
|  | Zibens aizsardzība fasādē visās asīs |  |
|  | Zibens aizsardzības jumta plāns |  |
|  | Darbu un apjomu specifikācija |  |
| **[x]  Ekonomikas daļa** |
|  | Būvdarbu apjomi (BA) | Izstrādāt detalizēti.Ņemt vērā visus nepieciešamos papilddarbus. |
|  | Izmaksu aprēķins (T) | Izmaksu aprēķins tiek izstrādāts atbilstoši LBN 501-15Ņemt vērā visus nepieciešamos papilddarbus. |
|  |
| **Norādījumi par būvprojekta izstrādi un noformēšanu:** 1. Projektēšanas uzdevumā norādītais būvprojekta sastāvs (detalizēti) ir noteiktais minimums. Projektētājam ir pienākums izstrādāt nepieciešamos rasējumus, paskaidrojošo daļu u.c. dokumentus papildus noteiktajam, ja tas nepieciešams būvprojektā attiecīgā būvdarba detalizētam risinājumam pēc saviem ieskatiem vai pasūtītāja pieprasījuma, vai CFLA pieprasījuma.
2. Būvprojekta risinājumiem jāatbilst projekta saskaņošanas brīdī LR spēkā esošām ugunsdrošības prasībām 3.kategorijas ēkām un būvēm.
3. Būvprojektā jāparedz visi nepieciešamie papildus darbi.
4. Būvprojekts izstrādājams 1 sējumā, bet pēc pasūtītāja saskaņojuma to var dalīt vairākos sējumos.
5. Pieprasīt un saņemt visus nepieciešamos tehniskos noteikumus ir projektētāja pienākums.
6. Inženierrisinājumu daļas var pievienot fasādes atjaunošanas projektam vai sagatavot kā atsevišķas apliecinājuma kartes.

**Papildus norādījumi:**1. Norādīt projekta izstrādes un saskaņošanas termiņu nedēļās.
2. Nododot Būvprojektu pasūtītājam, Būvprojekta izstrādātājs nodod Pasūtītājam arī autortiesības.
 |

**Nolikuma 2.pielikums**

**Pieteikums dalībai iepirkumā[[3]](#footnote-3)**

**Vieta, datums: \_\_\_\_\_\_\_\_\_\_\_\_\_\_\_\_\_**

**Pasūtītājs:** Vides aizsardzības un reģionālās attīstības ministrija

Reģ.Nr. 90000028508

Peldu iela 25

Rīga, LV 1494

**Iepirkuma identifikācijas numurs:**VARAM 2018/1

**Iepirkuma priekšmets:** Būvprojekta izstrāde un autoruzraudzība VARAM administratīvās ēkas Peldu ielā 25, Rīgā atjaunošanai ar mērķi paaugstināt ēkas energoefektivitāti

**1. PRETENDENTS**

|  |  |
| --- | --- |
| **Pretendenta nosaukums** | **Rekvizīti** |
|  |  |

**2. KONTAKTPERSONA**

|  |  |
| --- | --- |
| **Vārds, uzvārds** |  |
| **Adrese** |  |
| **Tālr. / Fax** |  |
| **e-pasta adrese** |  |

1. **APLIECINĀJUMS**

Ar šo mēs \_\_\_\_\_\_\_\_\_\_\_\_\_\_\_\_\_\_\_\_\_\_\_ apliecinām, ka:

* tehniskā specifikācija izprasta un pakalpojumi tiks izpildīti pilnā apjomā;
* piedāvātie pakalpojumi pilnībā atbilst tehniskajai specifikācijai.
* pakalpojumi tiks izpildīti noteiktajos termiņos.
* pēc piedāvājuma iesniegšanas termiņa beigām piedāvājums netiks grozīts.
* visas piedāvājumā (un tā pielikumos - ja nepieciešams) sniegtās ziņas ir patiesas.
1. **Pretendenta pieredze**\*

|  |  |  |  |  |  |
| --- | --- | --- | --- | --- | --- |
| **Nr.****p.k.** | **Pasūtītāja nosaukums** **(nosaukums, reģistrācijas numurs, adrese un kontakt- persona)** | **Līguma summa bez PVN (EUR)** | **Būvprojekta****raksturojums** | **Pakalpojuma sniegšanas gads un mēnesis** | **Būvprojekta akceptēšanas būvvaldē gads un mēnesis** |
| 1. | *<…>* | *<…>* | *<…>* | <…>/<…> | <…>/<…> |
| *<…>* | *<…>* | *<…>* | *<…>* | <…>/<…> | <…>/<…> |

*\*Atbilstoši šī Nolikuma 4.2.1. punktam*

1. **SPECIĀLISTU SARAKSTS\***

|  |  |  |  |  |  |  |
| --- | --- | --- | --- | --- | --- | --- |
| Speciālists (minēt atbilstošu nolikuma punktu) | Speciālista vārds, uzvārds | Kvalifikācija | Sertifikāts (sertifikāta izdevējs, numurs, derīguma termiņš, darbības sfēra) | Profesionālā pieredze (gados) | Persona, kuru pārstāv \*\* | Līgumattiecību pamats \*\*\* |
|  |  |  |  |  |  |  |
|  |  |  |  |  |  |  |

*\*Atbilstoši šī Nolikuma 4.2.2. punktam*

\*\* norāda, vai piesaistītais speciālists ir:

A pretendenta (piegādātāju apvienības) būvkomersantu reģistrā reģistrētais resurss

B apakšuzņēmēja – komersanta būvkomersantu reģistrā reģistrētais resurss

C apakšuzņēmējs – persona, kurai ir pastāvīgās prakses tiesības un kas tiks piesaistīta uz atsevišķa līguma pamata konkrētā līguma izpildē.

\*\*\* norāda, uz kāda līguma pamata speciālists ir piesaistīts personai, kuru pārstāv:

D darba līgums

E uzņēmuma līgums

F cits (norādīt, kāds)

1. **FINANŠU PIEDĀVĀJUMS**

|  |  |  |  |  |
| --- | --- | --- | --- | --- |
| **Nr.p.k.** | **Pakalpojums** | **Cena bez PVN,** **EUR** | **PVN, EUR** | **Cena ar PVN, EUR** |
| **1.** | Būvprojekta izstrādes izmaksas |  |  |  |
| **2.** | Autoruzraudzības veikšanas izmaksas |  |  |  |
| **Kopā:** |  |  |  |

Datums: Paraksts[[4]](#footnote-4): \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pilns vārds, uzvārds: \_\_\_\_\_\_\_\_\_\_\_\_\_\_\_\_\_\_\_\_\_\_\_

Amats:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

z.v.

**Nolikuma 3.pielikums**

**Speciālista**

**APLIECINĀJUMS**

Eksperta vārds, uzvārds:

Kontaktinformācija:

Loma līguma izpildē:

Ar šo es, <*vārds, uzvārds>,* apņemos saskaņā ar *<pretendenta nosaukums, reģistrācijas numurs un adrese>* piedāvājumu pasūtītāja izsludinātajam iepirkumam *„Būvprojekta izstrāde un autoruzraudzība VARAM administratīvās ēkas Peldu ielā 25, Rīgā atjaunošanai ar mērķi paaugstināt ēkas energoefektivitāti”* (Identifikācijas Nr. VARAM 2018/1) kā *<speciālista specialitāte>* veikt *<speciālista izpildāmo darbu apraksts>*, gadījumā, ja pretendentam tiek piešķirtas tiesības slēgt iepirkuma līgumu un iepirkuma līgums tiek noslēgts.

|  |
| --- |
| *<Vārds, uzvārds>* |
| *<Paraksts>* |
| *<Datums>* |

1. Visiem projektēšanas līgumiem, ar kuriem tiek apliecināta šajā punktā pieprasītā pieredze, ir jābūt pabeigtiem un būvprojektiem jābūt akceptētiem attiecīgajā būvvaldē, kā arī ir veikta un pabeigta autoruzraudzība un saņemta pozitīva pakalpojuma pasūtītāja atsauksme. [↑](#footnote-ref-1)
2. Saskaņā ar 2017. gada 20. jūnija Ministru kabineta noteikumiem Nr. 353 “Prasības zaļajam publiskajam iepirkumam un to piemērošanas kārtība”. [↑](#footnote-ref-2)
3. **Pieteikums dalībai iepirkumā jāiesniedz kopā ar šī Nolikuma 5.2. - 5.5. apakšpunktā minētajiem dokumentiem, pievienojot satura rādītāju.** [↑](#footnote-ref-3)
4. Pieteikumu paraksta pretendentu pārstāvēt tiesīga persona vai pilnvarota persona (šādā gadījumā obligāti jāpievieno pilnvara). [↑](#footnote-ref-4)